Diari Oficial de la Generalitat Valenciana


Sumari del DOGV 4112, del 23-10-2001 (2001/9749)

ORDRE de 5 de setembre de 2001, de la Conselleria de Cultura i Educació, per la qual s'autoritza la transformació del centre privat FP Fina Izquierdo, SA, de Castelló de la Plana, en centre autoritzat de Formació Professional de grau Superior.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4112

Data del DOGV
:   23-10-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/9749


Data del document
:   05-09-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Castelló de la Plana
    * ensenyament professional

ORDRE de 5 de setembre de 2001, de la Conselleria de Cultura i Educació, per la qual s'autoritza la transformació del centre privat FP Fina Izquierdo, SA, de Castelló de la Plana, en centre autoritzat de Formació Professional de grau Superior. [2001/M9749]
  
L'expedient ha sigut iniciat pel representant de la titularitat del centre, en sol·licitud d'autorització d'obertura i funcionament com a centre de Formació Professional de grau superior.
  
Per resolució de la Direcció General de Centres Docents, el centre va obtindre l'homologació dels ensenyaments de coneixements tecnicopràctics de la branca de Perruqueria i Estètica, professió Perruqueria, de Formació Professional de primer grau, ensenyaments ara extingits.
  
La Direcció General de Centres Docents ha aprovat per Resolució de 26 de març de 2001, les instal·lacions proposades per a l'autorització, ja que complix els requisits que, quant a espais educatius, establix la normativa vigent.
  
La Direcció Territorial de Castelló ha emés proposta favorable al que se sol·licita, a la vista dels informes emesos per la Unitat Tècnica de Construccions i la Inspecció Educativa.
  
Vists la Llei Orgànica 1/1990, de 3 d'octubre, d'Ordenació General del Sistema Educatiu (BOE de 04.10.90); la Llei Orgànica 8/1985, de 3 de juliol, reguladora del Dret a l'Educació (BOE de 04.07.85); el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions conferides per l'article 35 de la Llei de Govern Valencià,
  
ORDENE
  
Primer
  
Autoritzar la transformació del centre privat FP Fina Izquierdo, SA, de Castelló de la Plana, al seu moment homologat per a impartir l'àrea tecnicopràctica de Perruqueria, en centre autoritzat de Formació Professional de grau superior, amb les característiques i composició que més avall s'indiquen.
  
Denominació genèrica: centre autoritzat de Formació Professional de grau superior
  
Denominació específica: FP Fina Izquierdo, SA
  
Domicili: c/ Useres, 11 i c/ Pintor Sorolla, 9
  
Localitat: Castelló de la Plana
  
Província: Castelló
  
Titular: FP Fina Izquierdo, SA
  
Codi: 81983938
  
Ensenyaments i capacitat que s'autoritzen:
  
Cicles formatius de grau superior
  
- 2 grups de Tècnic Superior en Estètica, amb un màxim de 40 llocs escolars, impartits en doble torn.
  
- 1 grup de Tècnic Superior en Assessorament d'Imatge Personal, amb un màxim de 20 llocs escolars, impartit en torn de matí.
  
Segon
  
El centre haurà d'aportar la relació de professors i les titulacions respectives davant la direcció territorial corresponent, a l'objecte de la seua aprovació, després de l'informe previ de la Inspecció Educativa, abans de l'inici de les activitats educatives corresponents.
  
Tercer
  
La Direcció Territorial de Castelló establirà, en el termini màxim de dos mesos i per resolució, el centre públic al qual quedarà adscrit a efectes administratius.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua notificació o publicació, segons corresponga.
  
València, 5 de setembre de 2001
  
El conseller de Cultura i Educació,
  
MANUEL TARANCÓN FANDOS